Obavijesti

Poštovani iznajmljivači,

Ministarstvo turizma i sporta je objavilo novi **Pravilnik kojim se propisuje oslobođenje od plaćanja turističke pristojbe u 2021. godini za osobe koje pružaju ugostiteljske usluge u domaćinstvu**.

Iznajmljivači se oslobađaju **plaćanja POLA godišnjeg paušalnog iznosa turističke pristojbe za glavni krevet u 2021. godine** i oslobađaju se plaćanja godišnjeg paušalnog iznosa turističke pristojbe za **pomoćne krevete u cijelosti**.

Isto tako, Dopunom pravilnika o godišnjem paušalnom iznosu članarine za osobe koje pružaju ugostiteljske usluge u domaćinstvu, **visina godišnjeg paušalnog iznosa članarine u 2021. godini umanjuje se za 50%**, te se godišnji paušalni iznos članarine **ne plaća na pomoćne ležajeve**.

Iznajmljivači koji su ishodili rješenje kojim se utvrđuje prestanak pružanja ugostiteljskih usluga u domaćinstvu do dana stupanja na snagu Pravilnika o oslobođenju od plaćanja turističke pristojbe u 2021. g. (10.lipnja 2021.), oslobađaju se plaćanja turističke pristojbe za 2021.g. ako u objektima na koje se prestanak odnosi, prema podacima iz sustava eVisitor, nije evidentirano niti jedno noćenje u 2021. godini.

Pravilnik o smanjenju turističke pristojbe se nalazi na linku: [**https://narodne-novine.nn.hr/clanci/sluzbeni/full/2021\_06\_64\_1224.html**](https://narodne-novine.nn.hr/clanci/sluzbeni/full/2021_06_64_1224.html)

Dopuna Pravilniku o smanjenju turističke članarine se nalazi na linku: [**https://narodne-novine.nn.hr/clanci/sluzbeni/full/2021\_06\_64\_1226.html**](https://narodne-novine.nn.hr/clanci/sluzbeni/2021_06_64_1226.html)

S poštovanjem,

Turistička zajednica grada Komiže!